বীরভূমের সভা থেকে ‘লক্ষ্মীর ভাণ্ডার’ নিয়ে বিরাট মন্তব্য অভিষেক

বীরভূম: বীরভূম থেকে এবার বিধানসভা নির্বাচনের টার্গেট বেঁধে দিলেন তৃণমূলের সর্বভারতীয় সাধারণ সম্পাদক অভিষেক বন্দ্যোপাধ্যায় (Abhishek Banerjee)। শুধু তাই নয় সভা থেকে সাফ বলে দেন কতদিন পর্যন্ত লক্ষ্মীর ভাণ্ডার (Lakshmir Bhandar) দিয়ে যাবে তৃণমূল সরকার। একই সঙ্গে এদিন এসআইআর নিয়ে সুর চড়িয়ে বিজেপিকে নিশানা করলেন অভিষেক।

বিজেপিকে নিশানা করে এদিন অভিষেক বন্দ্যোপাধ্যায় বলেন, ‘যতই কর হামলা আবার জিতবে বাংলা। যতই SIR করুক, আগামিতে তৃণমূলের আসন সংখ্যা বাড়বে। ২১৪ আসন পার করে আরও শক্তিশালী হবে তৃণমূল। বীরভূমের মাটিতে দাঁড়িয়ে অভিষেক বলেন, গত বিধানসভা নির্বাচনে ১১টি আসনের মধ্যে ১০টিতে জয়ী হয়েছিল তৃণমূল। এবার আর ১০ হলে চলবে না, ১১-০ করতে হবে বীরভূমের মানুষকে। গত ৪-৫ বছর ধরে আমাদের সরকার এখানে লক্ষ্মীর ভাণ্ডার দিচ্ছে। এক বছরে মমতা বন্দ্যোপাধ্যায়ের সরকার ২৮ হাজার কোটি টাকা খরচ করেছে। ২০২১-এ হারার পর বাংলার টাকা আটকে রেখেছে কেন্দ্র। ২ কোটি ৩২ লক্ষ মহিলাকে লক্ষ্মীর ভাণ্ডারের টাকা দিচ্ছে তৃণমূল।
অভিষেক বলেন, ‘‘বাংলায় ২৯৪টি বিধানসভা কেন্দ্র। ২ লক্ষ কোটি টাকা পেলে এক-একটি কেন্দ্রে আরও ৬৮০ কোটি টাকার কাজ রাজ্য সরকার করতে পারবে। তার মানে বাংলায় ৮০ হাজার বুথ রয়েছে। একটি বুথে আড়াই কোটি টাকার কাজ রাজ্য সরকার করতে পারবে যদি এই টাকা ফেরত আনা যায়। আমরা কারও কাছে মাথা নত করি না। এদের দয়ায় বেঁচে নেই। কবে বিজেপি টাকা দেবে, বাংলার মানুষ টাকা পাবে, সেই রাজনীতি আমরা করি না।’

আরও পড়ুন: গঙ্গাসাগরে যে কোনও দুর্ঘটনায় ৫ লক্ষ টাকার বিমা, মেলার আগে বড় ঘোষণা মুখ্যমন্ত্রীর

অভিষেক বলেন, ‘‘ওরা চায় বাংলার মানুষকে ভাতে মারতে। মমতা বন্দ্যোপাধ্যায় থাকতে লক্ষ্মীর ভান্ডার, দুয়ারে রেশন, স্বাস্থ্যসাথী কার্ড, কন্যাশ্রী আটকায়নি। কৃষকবন্ধুও আটকায়নি। অভিষেক আরও বলেন, আপনারা চান, মমতা বন্দ্যোপাধ্যায়, তৃণমূল মাথা নত করুন, চান? আজ এসআইআর করে যাঁদের উপর অত্যাচার করছে, আপনারা জবাব দেবেন কি দেবেন না? ’’যতদিন মমতা বন্দ্যোপাধ্যায় আছে ততদিন বিজেপি চোখ তুলে দেখার, আঙুল তুলে কথা বলার ক্ষমতা পাবে না। যতদিন এই সরকার থাকবে ততদিন মাসের প্রথমে যেমন লক্ষ্মীর ভাণ্ডার পাচ্ছেন তেমনই পাবেন। বিজেপি যতই চেষ্টা করুক লক্ষ্মীর ভাণ্ডার আঁটকানোর।’